Príloha č. 2		
	
 Príklady riešení registrov v iných krajinách

Dôležitými aspektmi sú :

I.   Kto je vlastníkom údajov a akú má kontrolnú funkciu.

    Vo všetkých krajinách, ktoré sa v súčasnom období podieľajú na podobných projektoch, je vlastníkom a poskytovateľom štát, prostredníctvom jedného alebo viacerých  ministerstiev.

       O podobnom riešení sa uvažuje  aj v rámci CRES.

II.   Obsluha registrov a vytvorenie základného prístupu k informáciám pre verejnosť.

    V mnohých prípadoch je to vykonávané cez niekoľko rozdielnych registrov v jednotlivých krajinách.

    Vo väčšine prípadov sú registre vládnymi inštitúciami, ale je niekoľko príkladov, kde bola prenesená táto funkcia na spoločnosti:

•	Pozemková kniha v Nórsku  
•	Register pohľadávok vykonávaný bankami v Nórsku
•	Norway Registers Development (ďalej NRD) v Litve, ako spoločnosť s ručením obmedzeným vykonáva prevádzku registra pre ministerstvo spravodlivosti

III.   Možnosť prístupu a zápisu údajov z jedného miesta.

     Tento spôsob vybavovania požiadaviek na registráciu a zápis údajov nevykonáva žiadna inštitúcia štátnej správy, ale privátny sektor. Tak to je v Nórsku, Lotyšsku, Švédsku, Macedónsku, Slovinsku, Poľsku a  pod.

IV.    Možnosť pridanej hodnoty k existujúcim informáciám z registrov.

          Táto služba je kombináciou informácií z jednotlivých registrov, integrovaných v konečnej podobe pre žiadateľa s príslušnou aktualizáciou a údržbou. NRD takéto služby zabezpečuje v Litve, Macedónsku a v Južnej Afrike. Plánuje sa implementácia aj v ďalších už spomenutých krajinách.

          Všetky tieto aspekty logicky ukazujú, že služby CRES by mali byť  realizované obchodnou spoločnosťou s tým, že by  v rámci CRES mala byť garantovaná správnosť a transparentnosť údajov, čo je možné docieliť zmluvou medzi CRES a ministerstvom. Tým by boli naplnené všetky uvedené aspekty.